пародии за Ченгета
В една патрулка се возели двама полицаи-ветеран и новобранец. По някое време, младокът забелязал голяма група от хора, скупчени на едно място. Решил да блесне и казал на партньора си:
- Виждаш ли тази тълпа? Сигурно се готви за някакви ексцесии! Сега ще я разпръсна съвсем сам!
И така, новобранецът слязъл от патрулката и се приближил тежко-тежко към събраното мнозинство:
- Хайде, чупката от тука!
Всички го погледнали смаяно!
Ченгето продължило:
- Вие - глухи ли сте! Казах ви да изчезвате!
Хората го зяпнали с още по-голямо недоумение!
Нашият герой се фламбирал:
- Последно предупреждение - разпръснете се доброволно! Иначе, след малко ще използвам сила!
Онези започнали неохотно да се разотиват. Младокът се върнал в патрулката захилен до ушите:
- Е, какво ще кажеш? Как се справих?
Ветеранът му отговорил:
- Справи се блестящо! Обаче, приеми един съвет от мене! Когато друг път разпръскваш хора - гледай да не е на автобусната спирка!